Un așa-zis avocat care îi abordează pe internet le cere oamenilor peste 1.000 de lei doar pentru a elibera documente de vechime care se găsesc în arhive.
Despre acest caz halucinant a vorbit în exclusivitate la Realitatea PLUS Ilie Popa, lider sindical al pensionarilor.
"A apărut la mine pe telefon o doamnă de la Cluj. I-a cerut 1050 de lei și doamna nu i-a dat și a tras semnalul de alarmă. Această doamnă de la Cluj mi-a spus: Trebuie să tragem un semnal de alarmă ca pensionarii care sunt țepuiți de un avocat din București care se ocupă cu așa ceva. Pensionarii, din neștiință, se duc și dau banii, din banii lor care, vorba aia, i-au economisit cu greu, unii dau și banii de înmormântare", a spus, într-o intervenție la Realitatea PLUS, Ilie Popa, lider sindical al pensionarilor.